ועדת הפנים ואיכות הסביבה, כנסת 17, פרוטוקול מספר 212, 2007-08-22 09:00

אופיר פינס-פז: מהדברים שאנו רואים ושומעים כאן, ברור לחלוטין שיש כאן חוסר עמידה מוחלט בלוחות הזמנים שנקבעו.

אופיר פינס-פז: היינו אמורים היום, שנתיים אחרי ההתנתקות, להיות במקום שיש כבר אנשים שיושבים במגורי הקבע, כי עשינו תכנון בקצב שמעולם לא נעשה במדינת ישראל.

אופיר פינס-פז: הכוונה היתה שתתחיל הבנייה ואנשים ייכנסו עכשיו, או עוד כמה חודשים.

אופיר פינס-פז: אם אני מבין שיש אנשים שאין להם מושג נכון לרגע זה איפה הם הולכים לגור, בין אם בגללם ובין אם בגלל המערכת, זה מצב רע מאוד, ומוכרחים לעשות הכל כדי לשפרו.

אופיר פינס-פז: אני ודאי אקח על עצמי לדבר עם שר הפנים החדש.

אופיר פינס-פז: אני מציע לכם להזמין מייד את מאיר שטרית לכאן.

אופיר פינס-פז: כשר פנים השקעתי בזה ברמה מאוד גבוהה של עבודה ושל נוכחות שלי.

אופיר פינס-פז: קראתי את ההחלטה שהחליט מאיר שטרית, יש לי מה לומר עליה, אבל השטח שאנו מדברים עליו של חוף אשקלון נראה לי מאוד מתאים.

אופיר פינס-פז: למאיר יש המון מרץ, כדאי שיבוא לביקור ואז יחליט.

אופיר פינס-פז: אעשה הכל כדי לשכנע את שר הפנים לפחות לבוא הנה לשמוע אתכם לפני שיקבל את ההחלטה הסופית.

אופיר פינס-פז: אנו רוצים להיות כתובת בשבילכם.

אופיר פינס-פז: למרות שאנו לא גרים פה ואין חבר כנסת כרגע בניצן, אנו מוכנים לשמש לכם לפה, ואם תרגישו צורך לבוא לוועדה כוועדה, יפה שפירא היא מנהלת הוועדה, ניתן לפנות אליה, ואנו מבטיחים לכם לטפל, נעבוד עבורכם מול משרדי הממשלה.

אופיר פינס-פז: את הדוח הרבעוני אני ודאי מאמץ ונעשה לנו נוהל שאחת לשלושה חודשים או משהו כזה נבקש דוח לגבי התפתחויות.

אופיר פינס-פז: אני אנסה להעביר את המסר בעניין התעסוקה גם לוועדת הכספים וגם לוועדת העבודה והרווחה.

אופיר פינס-פז: ביקור במועצה האזורית אבו-בסמה, מפגש עם ראש המועצה, נציגי תושבים וראשי רשויות בדואיות

אופיר פינס-פז: לגבי ההמלצות של אותה ועדה, אני מציע שנקבל את זה אלא אם כן אחד מחברי הכנסת מתנגד.

אופיר פינס-פז: אני מציע שנסכם את זה כאחת ההחלטות של הסיור הזה, שאנו דורשים משר הפנים החדש לתת תשובה, וגם תשובה שלילית היא תשובה.

אופיר פינס-פז: ועדת הפנים קוראת לשר החדש לקבל החלטה בנושא החלטות הוועדה בתוך 30 יום.

אופיר פינס-פז: אי החלטה הוא הכי גרוע.

אופיר פינס-פז: כשלא מחליטים כלום, משאירים את התושבים בלי כלום.

אופיר פינס-פז: לגבי החשמל, הסוגיות מעניינות, אני מצע שנתמקד בהן, כי אם יש תקדים בגליל, אפשר ליישם גם בנגב, מה גם שיש מועצה אזורית.

אופיר פינס-פז: יש פה פוטנציאל שאתו אולי אפשר יהיה לפתור הרבה מצוקות אישיות.

אופיר פינס-פז: דברים שכולנו יודעים שיש לטפל בהם, יכול להיות שזה מכשיר, אני מציע לפתור את זה.

אופיר פינס-פז: לגבי זה שהמועצה משפרת כל הזמן את המציאות הקיימת, אני מסכים עם זה, אך השאלה היא אם היא משפרת מספיק ובלוח זמנים סביר.

אופיר פינס-פז: צריך לדעת את האמת.

אופיר פינס-פז: אבו בסמה לא יכולה לתת מענה לכל הבעיות של הפזורה הבדואית וכל הקרקעות בנגב.

אופיר פינס-פז: היא נותנת מענה גדול, אך לא מלא.

אופיר פינס-פז: הממשלה צריכה להחליט – היא רוצה, אך פוחדת.

אופיר פינס-פז: גם בממשלת שרון הדברים עלו, וגם שרון עצמו, היתה לו מחשבה, ונעשתה עבודה רצינית במועצה לביטחון לאומי, היתה מחשבה להגיע להסדר קרקעות כולל.

אופיר פינס-פז: זה לא קרה, אך הממשלה של אולמרט העבירה לא מזמן החלטה שיש לה פוטנציאל, הקמת הדברים עם מתווה.

אופיר פינס-פז: אני רוצה לקוות שההחלטה הזו תהיה השפעה חיובית על ההתפתחויות.

אופיר פינס-פז: יש לנו תחושה שיש קושי בזה שבישוב כמו אום בטין, לא קרו יותר מדי דברים מאז שהפך לישוב מוכר מישוב לא מוכר.

אופיר פינס-פז: אני רוצה שנמשיך להיות בקשר, תעדכנו אותנו בהתפתחויות ונאחל לכם הרבה הצלחה, תודה.

אופיר פינס-פז: ביקור במועצה המקומית רמת חובב

אופיר פינס-פז: אנו רוצים להודות לאנשי רמת חובב על האירוח ועל הביקור.

אופיר פינס-פז: אף אחד מאתנו, כולל לא הארגונים הירוקים, אף אחד לא רוצה לשפוך את התינוק עם המים ולחסל את התעשייה.

אופיר פינס-פז: אפשר גם לעשות תעשייה וגם לשמור על איכות הסביבה ועל האוכלוסייה.

אופיר פינס-פז: זו צריכה להיות הראייה של כולם.

אופיר פינס-פז: לשם אנו רוצים להגיע.

אופיר פינס-פז: נעשתה כברת דרך ארוכה, יש עוד עבודה לעשות.

אופיר פינס-פז: כוועדה, וזו אחריות של משרד הפנים, אנו מבקשים לצרף נציג של המועצה האזורית אבו בסמה למועצה האזורית רמת חובב.

אופיר פינס-פז: ועדת הפנים של הכנסת תעשה הצעת חוק, אחתים עליה את מי שירצה.

אופיר פינס-פז: אני מבקש את השקף עם הרדיוסים.

אופיר פינס-פז: זו אחריות של מדינה, אם תושבים נמצאים בסכנה 5 ק"מ מהמוקד, המדינה צריכה לפנות את האוכלוסייה ולתת לה פתרונות כדי להציל את בריאותה.

אופיר פינס-פז: זו עמדה של משרד הבריאות, של המשרד להגנת הסביבה ושל משרד הפנים.

אופיר פינס-פז: החלטה זו לא מתממשת.

אופיר פינס-פז: אולי נעשה חוק, ואז הממשלה לא תעבור על החוק.

אופיר פינס-פז: לגבי האירוע של השבוע שעבר, הגורם היחיד היום שחוקר באמת בצורה מסודרת, כפי שהתרשמתי, את האירוע, זה המפעל.

אופיר פינס-פז: מי שצריך היה ליזום חקירה חיצונית זה ודאי המועצה התעשייתית – המפעל לא היה צריך לחקור את עצמו.

אופיר פינס-פז: אפשר להגדיר את זה כתאונת עבודה אך אפשר להגדיר את זה כאירוע סביבתי ממדרגה ראשונה.

אופיר פינס-פז: אם אתם תתייחסו לאירועים מסוג זה בצורה שגרתית וכדומה, חס וחלילה נמצא עצמנו דנים אחר כך באסון.

אופיר פינס-פז: אסור להקל ראש בשום תקלה, ודאי לא בסדר הגודל הזה.

אופיר פינס-פז: התחושה היא שיש ניסיון לגמור את זה בדבר פנימי.

אופיר פינס-פז: אנו מציעים לעשות שינוי בנהלים, איך חוקרים ובודקים אירוע בסדר הגודל שהיה, למרות שלשמחתנו הרבה, הוא לא הסתיים באסון.

אופיר פינס-פז: תודה רבה לכולכם.

אופיר פינס-פז: ביקור במועצה המקומית ירוחם

אופיר פינס-פז: אני רוצה להודות לכל המשתתפים בדיון שבאו מכל האזור והציגו תמונה רחבה מאוד, גם ראשי רשויות, גם ארגונים סביבתיים, גם משרדי ממשלה, גם צה"ל.

אופיר פינס-פז: הדיון היה ממצה, מעניין, מגוון, והציג את תמונת המצב הכוללת במרחב הראוי.

אופיר פינס-פז: אני רוצה להודות למצנע ולמועצה בירוחם על האירוח.

אופיר פינס-פז: לוח הזמנים שנקבע בהחלטת הממשלה עומד בסימן שאלה, בקשר להחלטות ממשלה שעדיין לא מתבצעות.

אופיר פינס-פז: אני שמח על הדיון אצל מנכ"ל משרד ראש הממשלה ב-30 בחודש הזה.

אופיר פינס-פז: אוציא לו גם מכתב בנוגע להמשך פעולות המחקר בנושא זיהום האוויר גם כדי לקצר את לוח הזמנים של המשך התכנון והבנייה של עיר הבה"דים.

אופיר פינס-פז: למרות הרגישות הסביבתית הנכונה, אסור שרמת חובב תטרפד את עיר הבה"דים.

אופיר פינס-פז: עיר הבה"דים צריכה להיבנות.

אופיר פינס-פז: יש לה השלכות אסטרטגיות על הנגב.

אופיר פינס-פז: אם יש בעיה ברמת חובב – צרך לטפל בה.

אופיר פינס-פז: לשום גורם אין זכות וטו.

אופיר פינס-פז: מצד שני, רמת חובב חייבת להיות מטופלת על פי המתווה הנוקשה שנקבע.

אופיר פינס-פז: כוועדה אני רוצה שנרגיש את השטח יותר מכל, ואני מציע שוועדת הפנים תקים בתוכה צוות משימה בראשות חבר הכנסת ביילין, שילווה את החלטת הממשלה על כל המורכבויות שלה – רמת חובב ועיר הבה"דים, והוא ידווח אחת לשלושה או ארבעה חודשים גם לכנסת על הדברים שקורים, ואז אגיע לאזור ואראה שהתהליכים האלה מתרחשים וההחלטות מתבצעות.

אופיר פינס-פז: כך ארגיש שאנו יותר קרובים לאירועים ולא מלווים אותם באיזו ראייה מירושלים.

אופיר פינס-פז: אני אבקש מחבר הכנסת מרגי להצטרף, שהוא איש באר שבע, אולי גם דב חנין, ואולי אורי אריאל.

אופיר פינס-פז: תודה רבה.